CELEX: 52004PC0822
Language: mt
Date: 2004-12-22
Title: Proposta għal regolament tal-Kunsill li jemenda u jissospendi l-applikazzjoni tar-Regolament (KE) Nru 2193/2003 dwar il-ħolqien tad-dazji addizzjonali tad-dwana fuq l-importazzjonijiet ta’ ċerti prodotti li jkunu ġejjin mill-Istati Uniti ta’ l-Amerika

Avis juridique important

|

52004PC0822

Proposta għal regolament tal-Kunsill li jemenda u jissospendi l-applikazzjoni tar-Regolament (KE) Nru 2193/2003 dwar il-ħolqien tad-dazji addizzjonali tad-dwana fuq l-importazzjonijiet ta’ ċerti prodotti li jkunu ġejjin mill-Istati Uniti ta’ l-Amerika  /* KUMM/2004/0822 finali - ACC 2004/0282 */  

	Brussel 22.12.2004KUMM(2004) 822 finali2004/0282 (ACC)Proposta għalREGOLAMENT TAL-KUNSILLli jemenda u jissospendi l-applikazzjoni tar-Regolament (KE) Nru 2193/2003 dwar il-ħolqien tad-dazji addizzjonali tad-dwana fuq l-importazzjonijiet ta’ ċerti prodotti li jkunu ġejjin mill-Istati Uniti ta’ l-Amerika(preżentata mill-Kummissjoni)MEMORANDUM TA’ SPJEGAZZJONIL-Organizzazzjoni tal-Kummerċ Dinji (WTO), f’numru ta’ deċiżjonijiet li ngħataw fuq talba mill-Komunitajiet Ewropej (“il-KE”), sabet li l-iskema ta’ sussidju tal-Korporazzjoni tal-Bejgħ Barrani ta' l-Istati Uniti ta' l-Amerika ("l-Amerika"), kif inhi u kif emendata mill-leġislazzjoni tal-Korporazzjoni tal-Bejgħ Barrani u d-Dħul Extraterritorjali ta’ l-Istati Uniti (FSC-ETI) kienet qed twassal għal sussidju illegali fuq it-taxxa ta’ l-esportazzjoni għall-kumpanniji ta’ l-Istati Uniti; dan kien qed ilaħħaq is-somma ta’ madwar erba’ biljun dollaru Amerikan fis-sena (sa mis-sena 2000). Wara li kienu ngħataw dawn id-deċiżjonijiet, fis-7 ta’ Mejju 2003, il-KE kienet ingħatat id-dritt mid-WTO biex timponi kontro-miżuri, fl-għamla ta’ tariffi ta’ l-importazzjoni addizzjonali sa 100 % ad valorem fuq l-importazzjonijiet ta’ ċerti oġġetti li jkunu ġejjin mill-Istati Uniti (dawn intgħażlu wara konsultazzjoni mal-pubbliku kif ukoll mas-servizzi ta’ l-Istati Membri u l-Kummissjoni), liema tariffi kellhom kellhom ikunu daqs l-ammont tas-sussidju illegali ta’ l-Istati Uniti. Għalhekk, fit-8 ta’ Diċembru 2003 il-KE adottat ir-Regolament tal-Kunsill (KE) Nru. 2193/2003 li jwaqqaf dazji doganali addizzjonali fuq l-importazzjonijiet ta’ ċerti prodotti li jkunu ġejjin mill-Istati Uniti ta’ l-Amerika[1].Ir-Regolament tal-Kunsill Nru. 2193/2003 jipprovdi biex ikunu jistgħu jitħassru l-kontro-miżuri meta l-Istati Uniti timplimenta b’mod sħiħ ir-rakkomandazzjoni ta’ l-Entità tas-Soluzzjoni tal-Kwistjonijiet tad-WTO[2].Il-leġislazzjoni li tipprevedi t-tħassir tal-leġislazzjoni tal-FSC-ETI issa ġiet adottata mill-Istati Uniti (l-Att tal-Ħolqien JOBS ta’ l-Amerika ta’ l-2004 – “l-Att ta’ revokar”). Ir-revokar ta’ l-iskema ta’ sussidju tal-FSC jirrappreżenta mixja kbira ’l quddiem, u milqugħa minn kulħadd, biex tissolva din il-kwistjoni li ilha sejra għal ħafna żmien. L-Att ta’ revokar, madankollu, jinkludi dispożizzjonijiet transitorji u protettivi li għad-WTO mhumiex kumpatibbli. B’mod speċjali, l-Att ta’ revokar jipprovdi li l-benefiċċji tal-FSC/ETI xorta se jibqgħu disponibbli għall-esportaturi ta’ l-Istati Uniti sa tmiem is-sena 2006 (fil-livell ta’ 80 % u 60 % għas-snin 2005 u 2006 rispettivament), u f’ċerti każijiet għal perjodu illimitat minn hemm ’il quddiem. Għalhekk, il-WTO tat bidu għall-proċedura biex tissolva l-kwistjoni dwar l-Att ta’ revokar. Il-proċedura tas-soluzzjoni tal-kwistjoni tad-WTO se tiddeċiedi fuq il-kumpatibbiltà tad-WTO tad-dispożizzjonijiet transitorji u protettivi ta’ l-Att JOBS. Fid-dawl tad-deċiżjonijiet ta’ qabel tal-Bord ta’ l-Appell, huwa mistenni li l-WTO se tiddeċiedi li dawn id-deċiżjonijiet fl-Att JOBS ikunu kumpatibbli mad-WTO.Il-Kummissjoni tqis bħala xieraq li tissospendi l-applikazzjoni ta’ bħalissa tal-KE waqt li jkunu għaddejjin il-proċeduri tas-soluzzjoni tal-kwistjoni tad-WTO, u dan minkejja r-rifjut ta’ l-Istati Uniti li jagħmel l-istess ħaġa dwar ir-ritaljazzjoni tiegħu kontra l-KE fuq l-ormoni taċ-ċanga. Hemm 3 raġunijiet għal din is-sospensjoni proposta: 1) Bħala sinjal ta’ għarfien li l-Istati Uniti, sa ċertu punt , iddeċiediet li tħares l-obbligi internazzjonali tagħha f’dan il-każ; 2) Bħala inkuraġġiment lill-Istati Uniti biex tkompli tagħmel l-istess f’każijiet oħra (preżenti) ta’ nuqqas ta’ konformità mill-Istati Uniti (bħalma huma l-Byrd, l-ormoni); 3) Għal raġunijiet sistematiċi (iġifieri li l-kontro-miżuri m’għandhomx ikunu jgħoddu fin-nuqqas ta’ deċiżjoni mid-WTO).Dawn il-proċeduri tas-soluzzjoni ta’ kwistjoni huma mistennija li jintemmu fl-2005. Għandu jiġi nnutat li s-sospensjoni tal-kontro-miżuri huwa att awtonomu, li bl-ebda mod ma jaffettwa d-dritt tal-KE li żżomm il-kontro-miżuri skond l-awtorizzazzjoni mogħtija diġà mid-DSB. Għalhekk, il-kontro-miżuri se jerġgħu jiddaħħlu sa l-1 ta’ Jannar 2006 (jew jekk aktar tard jekk il-proċeduri tas-soluzzjoni ma jkunux ġew konklużi sa dak inhar) fuq 60 % tal-livell li huwa awtorizzat bħalissa sakemm il-KE ma tiddeċidix mod ieħor. L-għan biex jerġgħu jiddaħħlu l-kontro-miżuri huwa biex l-Istati Uniti ssir konformi b’mod sħiħ ma’ l-obbligi tagħha tad-WTO u, l-aktar, biex tittieħed azzjoni biex jitneħħa t-tagħwiġ fil-kompetizzjoni li ġej miż-żamma tas-sussidji tal-FSC/ETI. Għalhekk, qabel id-dħul mill-ġdid tal-kontro-miżuri, il-Kummissjoni għandha tippreżenta rapport lill-Kunsill dwar ir-riżultat tal-proċeduri tas-soluzzjoni tal-kwistjoni kif ukoll dwar kull żvilupp ieħor. Ovvjament, il-kontro-miżuri għandhom jiddaħħlu mill-ġdid jekk l-istituzzjonijiet kompetenti tad-WTO jkunu sabu li l-Att ta’ revokar huwa kumpatibbli mad-WTO dwar il-liġi ta’ l-Istati Uniti jew jekk tinstab soluzzjoni miftiehma b’mod reċiproku li tneħħi l-ksur kontinwu.Għalhekk, qed ikun propost li r-Regolament tal-Kunsill 2193/2003 ikun sospiż (sal-31 ta’ Diċembru 2005 jew sa 60 jum wara li d-WTO tikkonferma li l-bqija tas-sussidju tal-FSC mhuwiex kumpatibbli mad-WTO, liema minnhom tiġi l-ewwel) u li jiddaħħlu mill-ġdid kontro-miżuri – fuq livell imnaqqas biex jirrifletti l-benefiċċji mnaqqsa tal-FSC/ETI li kienu disponibbli għall-esportaturi ta’ l-Istati Uniti - mill-1 ta’ Jannar 2006, sakemm il-Kunsill ma jiddeċidix mod ieħor qabel dik id-data wara li tkun saret proposta mill-Kummissjoni.Is-sospensjoni tal-kontro-miżuri teħtieġ azzjoni mill-Kunsill taħt l-Artikolu 133 tat-Trattat tal-KE. Għalhekk, Regolament tal-Kunsill ġdid, li jissospendi r-Regolament tal-Kunsill 2193/2003 jeħtieġ li jiġi adottat wara li tkun saret proposta mill-Kummissjoni.2004/0282 (ACC)Proposta għalREGOLAMENT TAL-KUNSILLli jemenda u jissospendi l-applikazzjoni tar-Regolament (KE) Nru 2193/2003 dwar il-ħolqien tad-dazji addizzjonali tad-dwana fuq l-importazzjonijiet ta’ ċerti prodotti li jkunu ġejjin mill-Istati Uniti ta’ l-AmerikaIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u l-aktar l-Artikolu 133 tiegħu,Wara li kkunsidra l-proposta mill-Kummissjoni[3],Billi:Fis-7 ta’ Mejju 2003, il-Komunità kienet awtorizzata mill-Entità tas-Soluzzjoni tal-Kwistjonijiet ta’ l-Organizzazzjoni tal-Kummerċ Dinji (WTO) biex timponi kontro-miżuri sal-livell ta’ 4,043 miljun dollaru Amerikan fl-għamla ta’ dazji addizzjonali sa 100 % ad valorem fuq ċerti prodotti li jkunu ġejjin mill-Istati Uniti ta’ l-Amerika. Għalhekk, fit-8 ta’ Diċembru 2003 il-Komunità adottat ir-Regolament tal-Kunsill (KE) Nru. 2193/2003 li joħloq dazji doganali addizzjonali fuq l-importazzjonijiet ta’ ċerti prodotti li jkunu ġejjin mill-Istati Uniti ta’ l-Amerika[4].Qed jitqies li, wara l-adozzjoni ta’ l-Att tal-Ħolqien Jobs ta’ l-Amerika ta’ l-2004, l-applikazzjoni ta’ dazji addizzjonali għandha tkun sospiża u terġa’ tidħol fis-seħħ biss fl-1 ta’ Jannar 2006 jew 60 jum wara li l-Entità tas-Soluzzjoni tal-Kwistjonijiet tad-WTO tkun ikkonfermat, liema data minn dawn tiġi l-aħħar, in-nuqqas ta’ kumpatibbiltà ta’ ċerti aspetti ta’ l-Att imsemmi fuq mal-liġi tad-WTO.ADOTTA DAN IR-REGOLAMENT:Artikolu 11. L-applikazzjoni tar-Regolament (KE) Nru 2193/2003 qed jiġi hawnhekk sospiż.Artikolu 22. Ir-Regolament (KE) Nru 2193/2003, bl-eċċezzjoni ta’ l-Artikolu 2(1), għandu jkun jgħodd għal darb’oħra b’effett mill-1 ta’ Jannar 2006 jew 60 jum wara l-konferma mill-Entità tas-Soluzzjoni tal-Kwistjonijiet tad-WTO, liema minn dawn id-dati tiġi l-aħħar, li ċerti aspetti ta’ l-Att tal-Ħoqlien Jobs ta’ l-Amerika ta’ l-2004 ta’ l-Istati Uniti ta’ l-Amerika, huma inkonsistenti ma’ l-obbligazzjonijiet tad-WTO ta’ l-Istati Uniti.3. Qabel l-għeluq iż-żmien li fih għandha tittieħed dik l-azzjoni, il-Kummissjoni se tippubblika avviż fil-Ġurnal Uffiċjali ta’ l-Unjoni Ewropea li din il-konferma tkun ingħatat.4. L-Artikolu 2.1 tar-Regolament (KE) Nru 2193/2003 huwa emendat kif ġej:“1. Dazju ad valorem ta’ 14 % addizzjonali għad-dazju doganali li jgħodd taħt ir-Regolament tal-Kunsill (KEE) Nru. 2913/925[5] se jkun impost fuq il-prodotti li joriċinaw mill-Istati Uniti ta’ l-Amerika elenkati fl-Anness ta’ dan ir-Regolament.”Artikolu 35. L-Anness għar-Regolament (KE) Nru 2193/2003 jinbidel bl-Anness għal dan ir-Regolament.Artikolu 46. Dan ir-Regolament għandu jidħol fis-seħħ fil-jum ta’ wara l-pubblikazzjoni tiegħu fil- Ġurnal Uffiċjali ta’ l-Unjoni Ewropea .7. L-Artikolu 3 se japplika b’effett mid-data li fiha r-Regolament (KE) Nru 2193/2003 jerġa’ jsir applikabbli skond l-Artikolu 2(1).Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-PresidentANNESSIl-prodotti li fuqhom se japplikaw dazji addizjonali huma identifikati bil-Kodiċi NM ta’ tmien figuri. Il-Kapitoli b’żewġ figuri tan-NM qed jingħataw għall-għanijiet ta’ informazzjoni biss. Id-deskrizzjoni ta’ dawn il-kodiċi tista’ tinstab fl-Anness I għar-Regolament tal-Kunsill (KEE) Nru 2658/87 fuq in-nomenklatura tat-tariffi u statistika u fuq it-Tariffa Doganali Kommuni (kif emendat l-aħħar bir-Regolament tal-Kummissjoni (KE) Nru 1810/2004, ĠU L 327, it-30.10.2004, pġ. 1).+++++ TABLE ++++++++++ TABLE ++++++++++ TABLE ++++++++++ TABLE ++++++++++ TABLE ++++++++++ TABLE ++++++++++ TABLE ++++++++++ TABLE ++++++++++ TABLE ++++++++++ TABLE ++++++++++ TABLE ++++++++++ TABLE ++++++++++ TABLE ++++++++++ TABLE ++++++++++ TABLE ++++++++++ TABLE ++++++++++ TABLE ++++++++++ TABLE ++++++++++ TABLE +++++[1] ĠU Nru. L 328, tas-17.12.2003, pġ. 3.[2] L-Artikolu 3 tar-Regolament tal-Kunsill Nru. 2193/2003.[3] ĠU C …, …, p. ….[4] ĠU Nru. L 328, tas-17.12.2003, pġ. 3.[5] ĠU Nru. L 302 tad-19.10.1992, pġ. 1.